Møtet startet med en gjennomgang av de overordnede føringene for planprosessen

**Referat fra nabomøte om detaljregulering Bordviga**

**2. desember 2017**

* Det aktuelle områdets status i gjeldende kommunedelplan
  + FB2 (fremtidig hyttebebyggelse)
* Landskapsanalyse for samme område
  + [Landskapsanalyse FB2, 54-1 Bordvika 160114.pdf](http://webhotel2.gisline.no/GisLinePlanarkiv/1032/201311/Dokumenter/Landskapsanalyse%20FB2,%2054-1%20Bordvika%20160114.pdf)
* Gjeldende reguleringsplan for eksisterende hyttebebyggelse
  + Bordviga – reguleringsplan for hytter – gnr. 54/1 planID 1032\_199001
* Utført befaring med Fylkesmannen i Aust- og Vest-Agder, Vest-Agder Fylkeskommune og Lyngdal kommune vedrørende avvik fra avsatt byggeområde i kommunedelplanen samt intensjonen i landskapsanalyse.

Det ble fra fremmøtte hytteeiere fremsatt noen bekymringer:

* For dårlig vei inn i eksisterende hyttefelt
  + Smal
  + Grus/støvete
  + Vil ikke klare store maskiner
* Allerede solgte hytter har blitt kjøpt på prospekt med lovnad om at det ikke kommer hytter foran
* Verdiforringelse av eksisterende hytter
* Antall hytter i nye byggeområder i reguleringsplan
* Utfordringer knyttet til vann/kloakk/renovasjon
* Økt gjennomgangstrafikk

Det ble fra plankonsulent og tiltakshaver orientert om hvilke overordnede tanker som vil ligge til grunn for videre planarbeid, hvorav da særlig å legge til rette for en utbygging basert på terrengets premisser, samt skape gode fellesområder og stiforbindelser. Dette gjelder spesielt område/flate i sørøst.

Det ble også drøftet hvorvidt det var ønske fra eksisterende hytteeiere å få generelle og likelydende reguleringsbestemmelser for eksisterende og nye hytter med tanke på høyder og utnyttelse. Det ble ikke tatt noen beslutning på dette området, og det var litt sprikende tilbakemeldinger fra eksisterende naboer hvorvidt dette var ønskelig.

Det ble diskutert muligheten for utvidelse av eksisterende småbåtanlegg og muligheten for lagringsboder for både nye og eksisterende hytteeiere i tilknytning til båtplasser.